নিবাতকবচ
নিবাতকবচ হলো এক শ্রেণির দৈত্য। কশ্যপ মুনি ও দিতির পুত্র নিবাতকবচ হিন্দু পুরাণে অসুর শ্রেণিভুক্ত। তারা রাবণ ও অর্জুনের সাথে যুদ্ধে লিপ্ত হয়। এর মাঝে অর্জুনের সাথে যুদ্ধে তাদের সংহার ঘটে। দৈত্যকুলে প্রায় তিন কোটি নিবাতকবচের জন্ম হয়। কালকেয়দের সাথে মৈত্রী করে তারা যুদ্ধে দেবতাদের পরাজিত করে। পুরাণমতে, তারা জাদুবিদ্যা ও অস্ত্রচালনায় সিদ্ধহস্ত। শত্রুদের পরাজিত করতে তারা শক্তিশালী অস্ত্র নির্মাণ করে প্রয়োগ করে।